The Walt Disney Company

The Walt Disney Company (som regel forkortet til Disney) er et av verdens største medie- og underholdningskonsern. Det ble grunnlagt som et animasjonsstudio i 1923 av Walt Disney og hans bror Roy Oliver Disney. Det er i dag USAs nest største mediekonsern. Selskapet har sitt hovedkvarter i Burbank i California.

 Struktur 
Disney-konsernet er organisert i fire forretningssegmenter:

 Studiounderholdning (Studio Entertainment)
 Fornøyelsesparker (Parks and Resorts)
 Forbrukervarer (Consumer Products)
 Medieforetak (Media Networks).

 Disney Studio Entertainment 
Disney Studio Entertainment er grunnlaget som Disney-konsernet er bygget på. Det beskjeftiger seg med animasjonsfilm og annen filmproduksjon.

Blant foretakene i dette segmentet er:

 Walt Disney Pictures
 Touchstone Pictures
 Hollywood Pictures
 Miramax Films
 Dimension Films
 Buena Vista International
 Buena Vista Home Entertainment
 Buena Vista Home Entertainment International
 Buena Vista Theatrical Productions
 Buena Vista Music Group
 Walt Disney Records
 Buena Vista Records
 Hollywood Records
 Lyric Street Records.

 Disney Parks and Resorts 
Disney Parks and Resorts kan føres tilbake til 1952, da Walt Disney påbegynte arbeidet med Disneyland i Anaheim i California. Idag inkluderer dette segmentet 11 fornøyelsesparker, 35 hoteller, fire cruiseskip, og en rekke restauranter. Frem til 2005 eide Disney også ishockeylaget Mighty Ducks, som etter at klubben ble solgt har forandret navn til Anaheim Ducks.

 Disney Consumer Products 
Markedsføring og salg av Disney-produkter begynte i 1929 da Walt Disney ble kontaktet av en forretningsmann som ville bruke Mikke Mus–bilder på leker. Forbrukervaresegmentet omfatter idag klær, leker, innredning og møbler, spill, mat, drikke, elektronikk og kunst.

Segmentet er inndelt i Disney Hardlines, Disney Softlines og Disney Toys og består av følgende selskaper:

 Disney Publishing
 Hyperion Books for Children
 Disney Press
 Disney Editions
 Disney Adventures
 Buena Vista Games
 The Baby Einstein Company
 Disney Stores
 Disney Direct Marketing.

 Disney Media Networks 
Disney Media Networks omfatter en rekke foretak innen kringkasting og Internett-industrien.

Foretakene er:

 ABC Entertainment
 ABC Daytime
 ABC News
 ABC Sports
 ABC Kids
 Touchstone Television
 ABC Radio
 ESPN
 Disney Channel
 ABC Family
 Toon Disney
 SOAPnet
 Walt Disney Television Animation
 Fox Kids International
 Lifetime Entertainment Services
 A&E Television Networks
 E! Networks
 Buena Vista Television
 Buena Vista Television International
 Hyperion Books
 Walt Disney Internet Group.

 Historie 
I 1928 ga Walt Disney ut den første originale Disney-tegneserien, Mikke Mus. I 1937 hadde verdens første full-lengde animasjonsfilmen premiere; Snehvit og de syv dverger. I 1940 var det premiere på langfilmen Pinocchio, og i 1950 hadde Disney premiere på langfilmen Askepott. 

I 1964 var det premiere på Mary Poppins, og i 1966 på Disneys første kortfilm om A.A. Milnes klassiske barnebokfigur Ole Brumm. 

I 1989 hadde langfilmen Den lille havfruen premiere. I 1992 var det premiere på en ny langfilm, Aladdin. I 1994 hadde Løvenes konge premiere, og i 1995 kom spillefilmen Toy Story. I 2002 var det premiere på Lilo og Stitch, og i 2013 på langfilmen Frost.

Blant Disneys mest kjente figurer er Mikke Mus, Donald Duck og Langbein, som opprinnelig kommer fra kortfilmene, men som i store deler av Europa og andre steder er spesielt kjent fra tegneseriene.

I 2012 kjøpte Disney Lucasfilm, selskapet bak Star Wars.

 Se også 
Disneys filmklassikere 
Disney-tegneserier

 Referanser 

 Eksterne lenker 

 The Disneyland Report 


 Disney-filmer
Kategori:Etableringer i 1923